open-index/open-wikipedia-markdown huggingface dataset:
माध्यम (सम्पादित्र)

thumb|
**माध्यम** कृतिदेव फॉण्ट में हिन्दी लिखने के लिये एक पाठ सम्पादित्र है। कृतिदेव फॉण्ट रेमिंगटन लेआउट पर आधारित है जिस कारण इन्स्क्रिप्ट के प्रयोक्ताओं को इसमें टाइप करने में ससस्या आती है। माध्यम इन्स्क्रिप्ट लेआउट द्वारा कृतिदेव में टाइप करने की सुविधा प्रदान करता है। माध्यम में टैक्स्ट टाइप कर लेने के उपरान्त आप उसे किसी भी ऍप्लीकेशन में कॉपी कर सकते हैं। माध्यम बालेन्दु दाधीच द्वारा विकसित किया गया है।

फोटोशॉप तथा पेजमेकर जैसे सॉफ्टवेयर इण्डिक यूनिकोड का समर्थन नहीं करते, अत: उनमें मजबूरन नॉन-यूनिकोड हिन्दी में कार्य करना पड़ता है जिस कारण इन्स्क्रिप्ट एवं फोनेटिक के अभ्यस्तों को दिक्कत होती है। माध्यम इन प्रोग्रामों में हिन्दी टाइप करने हेतु काम आता है। माध्यम में टैक्स्ट टाइप कर लेने के उपरान्त आप उसे इन ऍप्लिकेशन में कॉपी कर सकते हैं। माध्यम खुद में तो कोई विशेष सम्पादित्र नहीं है पर अयूनिकोडित प्रोग्रामों में हिन्दी टाइप करने हेतु उपयोगी औजार है।

यह एक निःशुल्क देवनागरी वर्ड प्रोसैसर (शब्द संसाधक) है। इसके माध्यम से आप हिन्दी, संस्कृत, मराठी, कोंकणी, मैथिली, भोजपुरी तथा नेपाली आदि में आसानी से काम कर सकते हैं। RTF फॉर्मेटिंग के अलावा इसमें एक सामान्य टैक्स्ट ऍडीटर की सभी सुविधायें मौजूद हैं। इसके माध्यम से हिन्दी में ईमेल भी भेजी जा सकती है।

फिलहाल माध्यम में यूनिकोड समर्थन नहीं है तथा इसका इण्टरफ़ेस अंग्रेज़ी में ही है। इसे सॉफ्टपीडिया ने '100 प्रतिशत स्वच्छ साफ्टवेयर पुरस्कार' भी प्रदान किया है।

## इन्हें भी देखें
* इण्डिक यूनिकोड
* कृतिदेव फॉण्ट

## बाहरी कड़ियाँ
* 
* डाउनलोड मिरर
* माध्यम – कृतिदेव फॉण्ट में इन्स्क्रिप्ट लेआउट द्वारा हिन्दी टाइप करने हेतु औजार
* हिन्दी शब्द संसाधक: माध्यम
* सर्वज्ञ विकी पर विवरण

श्रेणी:हिन्दी
श्रेणी:पाठ सम्पादित्र
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
नगरपालिका परिषद (भारत)

**नगर पालिका**(Municipal  Council) एक प्रशासनिक इकाई होती है जो किसी निश्चित भौगोलिक क्षेत्र में शहरी प्रशासन और स्थानीय स्वशासन का कार्य करती है। इसका गठन उन क्षेत्रों में किया जाता है जहाँ जनसंख्या घनत्व, शहरी सुविधाएँ और आर्थिक गतिविधियाँ ग्राम स्तर से अधिक विकसित हती हैं, परंतु वे इतने बड़े नहीं होते कि उन्हें नगर निगम (Municipal Corportion) का दर्जा दिया जा सके।

नगर पालिका का मुख्य उद्देश्य स्थानीय नागरिकों को बुनियादी नागरिक सुविधाएँ प्रदान करवा होता है- जैसे जलापूर्ति, स्वच्छता, सड़क निर्माण, प्रकाश व्यवस्था, कचरा प्रबंधन, जन्म-मृत्यु का पंजीकरण, सार्वजनिक स्वास्थ्य और प्राथमिक शिक्षा आदि।

### संरचना और प्रशासन
नगर पालिका में सामान्यतः दो प्रमुख स्तर होते हैं-
# नगर परिषद या नगरपालिका परिषद (Municipal Council): यह निर्वाचित निकाय होता है जिसमें पार्षद (councillors) या सदस्य होते हैं जिन्हें नगर के वार्डों से चुना जाता है।
#  महापौर या अध्यक्ष: यह संस्था का प्रमुख होता है, जो परिषद की बैठकों का संचालन करता है और प्रशासनिक कार्यों की देखरेख करता है। कई राज्यों में महापौर का पद औपचारिक (ceremonial) होता है, जबकि वास्तविक प्रशासनिक कार्य नगरपालिका अध्यक्ष  (Executive Officer या Chief Municipal Officer) के अधीन रहते हैं।
#### भारत में नगर पालिका की स्थिति
भारत में नगर पालिकाओं की स्थापना **संविधान के 74वें संशोधन अधिनियम, 1992** के तहत की गई थी, जिसने नगर निकायों को संवैधानिक दर्जा प्रदान किया। इस संशोधन का उद्देश्य शहरी क्षेत्रों में लोकतांत्रिक विकेन्द्रीकरण (Democratic Decentralization) सुनिश्चित करना था।

भारत में नगर निकायों को तीन मुख्य श्रेणियों में बाँटा गया है —

# नगर निगम (Municipal Corporation): 5 लाख से अधिक जनसंख्या वाले बड़े शहरों के लिए।
# नगर पालिका (Municipality): मध्यम आकार के शहरों या कस्बों के लिए, जिनकी जनसंख्या लगभग 20,000 से 5 लाख के बीच होती है।
# नगर पंचायत (Nagar Panchayat): उन क्षेत्रों के लिए जो ग्रामीण से शहरी स्थिति की ओर संक्रमण में हैं।

#### कार्य और दायित्व
नगर पालिका निम्नलिखित कार्यों के लिए उत्तरदायी होती है:

* शहरी योजना और भूमि उपयोग का नियमन
* जलापूर्ति और सीवरेज व्यवस्था
* सड़कों, पुलों और गलियों का निर्माण एवं रख-रखाव
* सार्वजनिक स्वास्थ्य, स्वच्छता और कचरा प्रबंधन
* शैक्षिक, सांस्कृतिक और सामाजिक संस्थाओं का संचालन
* कर संग्रह (जैसे गृहकर, जलकर, व्यावसायिक कर आदि)
* पर्यावरण संरक्षण और वृक्षारोपण

#### वित्तीय स्रोत
नगर पालिका के राजस्व के मुख्य स्रोत हैं –

* स्थानीय कर (गृहकर, संपत्ति कर, जलकर आदि)
* राज्य सरकार से अनुदान
* केंद्रीय वित्त आयोग द्वारा अनुशंसित निधियाँ
* विकास परियोजनाओं से प्राप्त धन

#### महत्व
नगर पालिकाएँ भारत की लोकतांत्रिक प्रणाली की जड़ में स्थित हैं। ये स्थानीय स्तर पर जनता की भागीदारी सुनिश्चित करती हैं और नागरिकों की आवश्यकताओं के अनुसार योजनाएँ बनाती हैं। इनके माध्यम से नागरिक सीधे प्रशासन से जुड़े रहते हैं, जिससे स्थानीय शासन अधिक पारदर्शी और उत्तरदायी बनता है।

श्रेणी:नगरपालिकाएँ
डार्क मैटर

खगोलशास्त्र तथा ब्रह्माण्ड विज्ञान में  द्वारा **आन्ध्र पदार्थ** या **डार्क मैटर** (dark matter) एक ,प्रायोगिक आधार पर अप्रमाणित परंतु गणितीय आधार पर प्रमाणित, पदार्थ है। इसकी विशेषता है कि अन्य पदार्थ अपने द्वारा उत्सर्जित विकिरण से पहचाने जा सकते हैं किन्तु आन्ध्र पदार्थ अपने द्वारा उत्सर्जित विकिरण से पहचाने नहीं जा सकते। इनके अस्तित्व (presence) का आअनुमान दृष्यमान पदार्थों पर इनके द्वारा आरोपित गुरुत्वीय प्रभावों से किया जाता है।

आन्ध्र पदार्थ के बारे में माना जाता है कि यह ब्रह्मांड 85 प्रति होता। है और यूरोप के वैज्ञानिकों का अनुमान है कि उन्होंने आन्ध्र पदार्थ खोज निकाला है। वैज्ञानिकों का मानना है कि आन्ध्र पदार्थ न्यूट्रालिनॉस नाम के कणों या पार्टिकल से बना है।

इसकी खासियत है कि यह साधारण मैटर से कोई क्रिया नहीं करता। हर सेकंड हमारे शरीर के आर-पार हजारों न्यूट्रालिनॉस गुजरते रहते हैं। वे अदृश्य हैं। इसी वजह से हम अंतरिक्ष में मौजूद आन्ध्र पदार्थ के बादल के दूसरी ओर मौजूद आकाशगंगाओं को देख पाते हैं।

पामेला नाम के एक यूरोपियन स्पेस प्रोब ने कुछ ऐसे हाई एनर्जी पार्टिकल खोजे हैं, जो हमारी आकाशगंगा के केंद्र से निकले हैं। उनसे निकलने वाला रेडिएशन ठीक उसी तरह का है, जैसा आन्ध्र पदार्थ के लिए तय किया गया था। इस खोज के डिटेल स्वीडन के स्टॉकहोम में आयोजित एक कॉन्फरन्स में रखे गए।

गौरतलब है कि, यूरोप में शुरू हुई महामशीन या लार्ज हैड्रॉन कोलाइडर के ढेरों मकसदों में से एक आन्ध्र पदार्थ की खोज करना भी है।

## इन्हें भी देखें
* न्यूट्रिनो (ज्ञात कण जिन्हें संसूचित करना बहुत ही कठीन है।)
* अदृश्य हिग्स बोसॉन (हिग्स का मानक मॉडल से परे संयुग्मन)

## बाहरी कड़ियाँ

* ब्रह्माण्ड में मोजूद डार्क मैटर क्या है
* 
* 
* 
* 
* 

श्रेणी:मूलभूत भौतिकी
श्रेणी:अनुसंधान
श्रेणी:कण भौतिकी
श्रेणी:खगोलशास्त्र की अनसुलझी समस्याएँ
नगर निगम

**नगर निगम** (municipal corporation) कई स्थानीय सरकारों के प्रशासन संगठन का नाम होता है। यह अक्सर किसी नगर परिषद या ज़िले, ग्राम, बस्ती या अन्य स्थानीय शासकीय निकायों के अधीन काम करता है।

## नगर नगमों की स्थापना
कानूनी रूप से नगर निगम तब स्थापित होते हैं जब किसी नगर, बस्ती या ग्राम को स्वशासन का अधिकार दिया जाता है। यह एक कानूनी लिखत जारी कर किया जाता है, जिसे नगरीय अधिकारपत्र (municipal charter) कहा जाता है, जिसमें प्रशासन संचालन व उच्चतम नगर अधिकारियों के चुनाव या नियुक्ति की विधि स्पष्ट करी जाती है।

## इन्हें भी देखें
* नगरपालिका परिषद
* महापौर
* नगरपालिका
* भारत में नगर निगमों की सूची
* बांग्लादेश के नगर निगमों की सूची

## सन्दर्भ

श्रेणी:सरकारी निगम
श्रेणी:प्रकारानुसार व्यापारिक संस्थाएँ
श्रेणी:नगरीय नियोजन
*
विकासात्मक कलनविधि

**विकासात्मक कलनविधियाँ** (इवोलुशनरी एल्गोरिद्म्स) इष्टतमीकरण की कलनविधियाँ हैं जो विकासवाद तथा उससे सम्बन्धित अवधारणाओं (वंशागति, उत्परिवर्तन, चुनाव, तथा क्रासओवर आदि) तकनीकों के अनुसरण पर आधारित हैं। जेनेटिक एल्गोरिथ्म (GA) उनमें से एक है।

## इन्हें भी देखें
*जेनेटिक एल्गोरिद्म
*कण दल इष्टतमीकरण

श्रेणी:इष्टतमीकरण
श्रेणी:कलनविधि
क्रिस्मस ट्री

thumb|200px|एक सजा हुआ क्रिस्मस ट्री
**क्रिस्मस ट्री** एक सजा हुआ सदाबहार शंकुधारी वृक्ष होता है। यह वास्तविक या नकली भी हो सकता है। ये वृक्ष ईसाई धर्म के प्रमुख त्योहार क्रिस्मस के अवसर पर तैयार किया जाता है। इसे सजाने के लिए मोमबत्तियों, फूल, विद्युत लड़ियों की झालरों, उपहार (गिफ़्ट्स), घंटियों और कई अन्य प्रकार की साज सज्जा से सजाया जाता है।
## इतिहास और लोक कथायें

## विभिन्न प्रकार के क्रिस्मस ट्री

File:CandleChristmas.JPG
File:ShornTree.JPG
File:CandleChristmas.JPG
File:User_Zink_Dawg_2009_Christmas_Tree.jpg


## विभिन्न स्थानों पर क्रिस्मस ट्री

File:Notre-dame-paris-xmas1.jpg
File:KharkovDzerghinskySquareNewYearNight.JPG
File:Piazza_Portanova_Natale_2008.jpg
File:Rockefeller_Center_Tree.jpg


श्रेणी:क्रिस्मस
अनन्त गोपाल शेवड़े

**अनन्त गोपाल शेवड़े** (१९११ - १९७९) हिन्दी के प्रसिद्ध उपन्यासकार एवं लघुकथाकार थे। वे मराठी भाषी थे किंतु हिंदी में उन्होंने स्तरीय साहित्य सृजन किया। उनके उपन्यास 'ज्वालामुखी' का भारत की 14 भाषाओं में अनुवाद कराया गया। उनके एक अन्य उपन्यास 'मंगला' को ब्रेल लिपि में भी प्रकाशित किया गया था। अनंत गोपाल शेवड़े के प्रयासों से 1976 में नागपुर में प्रथम विश्व हिंदी सम्मेलन आयोजित हुआ था। उनके 'मृगजाल' नामक उपन्यास पर उन्हें मध्य प्रदेश हिन्दी परिषद का सम्मान प्रदान किया गया।

## जीवनी
अनन्त गोपाल शेवड़े का जन्म मध्य प्रदेश के छिन्दवाड़ा जिले के सौसर नामक स्थान पर हुआ था।

## कृतियाँ
***उपन्यास**
: ईसाई बाला (1932) 
: निशा गीत (1947) 
: मृगजाल (1979) 
: पूर्णिमा (1952) 
: ज्वालामुखी (1956) 
: अमृत कुंभ (1977)

***निबंध**
: तीसरी भूख (1953)

## इन्हें भी देखें
*विश्व हिंदी सम्मेलन

## बाहरी कड़ियाँ
*अनंत गोपाल शेवड़े (भारतकोश)

श्रेणी:हिन्दी साहित्यकार
लिनक्स वितरणों की तुलना

वितरणों के बारे में सामान्य जानकारी: निर्माता, रिलीज तारीख तथा नवीनतम संस्करण, आदि.

श्रेणी:लिनक्स
लाइव सीडी

right|thumb|300px|उबन्टू 16.04 (अंग्रेजी) की जीवन्त सीडी से बूट किए गये कम्प्यूटर का स्क्रीन
**लाइव सीडी**, **लाइव डीवीडी** अथवा लाइव डिस्क एक ऐसी बूट करने योग्य डिस्क होती है जिसमें कि पूरा का पूरा आपरेटिंग सिस्टम समाहित होता है। इन डिस्कों की सहायता से हार्डडिस्क रहित कम्प्यूटरों को भी पूरी तरह से बूट किया जा सकता है। लाइव फ़्लैश ड्राइव भी लाइव सीडियों की तरह ही होती हैं लेकिन इनसे कम्प्यूटर को बूट कराने के पश्चात किए गये बदलाव वापस फ़्लैश ड्राइव में सुरक्षित हो जाते हैं। इससे यह एक चलते फ़िरते कम्प्यूटर की तरह काम करती हैं।

सामान्यत: लाइव सीडियां कम्प्यूटर की हार्ड डिस्क को हाथ नही लगाती हैं परंतु इनके द्वारा हार्ड डिस्क की फ़ाइलें लिखी पढ़ी जा सकती हैं। यहां तक कि आप लाइव सीडियों के द्वारा पूरा का पूरा आपरेटिंग सिस्टम भी अपनी हार्ड डिस्क पर स्थापित कर सकते हैं। इनके द्वारा हम हम हार्ड डिस्क में मौजूद अपने डाटा की बैकअप तथा रिकवरी भी कर सकते हैं।

## इन्हें भी देखें
*जीवन्त यूएसबी

## बाहरी कड़ियाँ
* Bootable CDROM HowTo
* Linux Live scripts
* Pondering Live CDs - A BSD perspective on the concept of Live CDs

श्रेणी:प्रचालन तंत्र
भारतीय संस्कृति ज्ञान परीक्षा

**संस्कृति ज्ञान परीक्षा**, अखिल विश्व गायत्री परिवार द्वारा प्रतिवर्ष आयोजित एक परीक्षा है जिसमें भारतीय संस्कृति के ज्ञान की परीक्षा ली जाती है। इसका उद्देश्य है कि स्कूली बच्चे भारतीय संस्कृत के तथ्यों से अवगत हों तथा उसमें निहित महान तत्वों को आत्सात कर सकें।

## बाहरी कड़ियाँ
* भारतीय संस्कृति ज्ञान परीक्षा का जालघर (अंग्रेजी में)
* भारतीय संस्कृति ज्ञान परीक्षा में दीपक कुमार और दीक्षा बने लातेहार टॉपर

श्रेणी:संस्कृति
माइक्रोसॉफ्ट इण्डिक लॅङ्गविज इनपुट टूल

**माइक्रोसॉफ्ट इण्डिक लॅंगविज इनपुट टूल** भारतीय भाषाओं हेतु एक टाइपिंग औजार (इनपुट मैथड ऍडीटर) है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। यह ऑनलाइन तथा ऑफलाइन दोनों ही रूप में उपलब्ध है। यह सेवा दिसम्बर २००९ में आरम्भ हुई।

यह औजार शब्दकोश आधारित ध्वन्यात्मक लिप्यन्तरण विधि का प्रयोग करता है अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है। यह प्रचलित हिन्दी टाइपिंग औजारों (जो कि एक निश्चित स्कीम के अन्तर्गत लिप्यंतरण करके टाइप करते हैं) के विपरीत एक अन्तर्निमित शब्दकोश से मिलाकर लिप्यन्तरित करके टाइप करता है। इस कारण से प्रयोक्ता को लिप्यन्तरण स्कीम को याद नहीं रखना पड़ता। इस कारण से यह पहली बार एवं शुरुआती हिन्दी टाइप करने वालों (जो कि रोमनागरी के अभ्यस्त होते हैं) के लिये काफी सुविधाजनक रहता है।

## इन्हें भी देखें
* गूगल आइऍमई
* गूगल इण्डिक ट्राँसलिट्रेशन

## बाहरी कड़ियाँ
* माइक्रोसॉफ्ट के इनपुट टूल की डाउनलोड सूची

श्रेणी:आइऍमई
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
नशाखोरी

जब कोई व्यक्ति बार-बार कोई मादक पदार्थ लेने का आदी हो जाता है तो इसे **नसाखोरी** या **मादकासक्ति** (Drug addiction) कहते हैं। 

## बाहरी कड़ियाँ

श्रेणी:मानसिक स्वास्थ्य
कोठी, सतना

**कोठी** भारत के मध्य प्रदेश राज्य के सतना ज़िले में स्थित एक नगर है।

## विवरण
कोठी सतना से लगभग २५ किमी० दक्षिण स्थित है। इस नगर पंचायत के पास निम्न महत्वपूर्ण कस्बे स्थित है मझगवां, जैतवारा, बीरसिंहपुर, आदि हैं। 

## इन्हें भी देखें
* सतना ज़िला

## सन्दर्भ

श्रेणी:मध्य प्रदेश के शहर
श्रेणी:सतना ज़िला
श्रेणी:सतना ज़िले के नगर
निजी कंपनी

**पब्लिक  कंपनी** कम से कम सात और अधिकतम अनलिमिट सदस्‍यों का स्‍वैच्छिक संघ है, जिनका दायित्‍व सीमित होता है, जिनके शेयरों का अंतरण इसके सदस्‍यों तक सीमित होता है, जो साधारण जनता को इसके शेयर या डिबेन्‍चरों का ग्राहक बनने के लिए आमंत्रित करने के निमित अनुमन नहीं है।
 
कंपनी अधिनियम, 2013 के अनुसार निजी कंपनी मैं कम से कम 2 तथा अधिकतम 200 व्यक्तियों तक सदस्य हो सकते हैं।

## मुख्‍य विशेषताएं
* इसका स्‍वतंत्र कानूनी अस्तित्‍व है। भारतीय कम्‍पनी अधिनियम, 1956 में निजी कंपनी स्‍थापित करने संबंधी कानूनी औपचारिकताओं के संबंध में उपबंध निहित हैं। कम्‍पनी पंजीयक (आरओसी), जिसकी नियुक्ति कम्‍पनी अधिनियम के अधीन होती है जो विभिन्‍न राज्‍यों और संघ राज्‍य क्षेत्रों में है, संबंधित राज्‍यों और संघ राज्‍य क्षेत्रों में फैली हुई कम्‍पनियों को पंजीकृत करने का कर्त्तव्‍य सौंपा गया है।
* इसे संगठित करना और संचालन करना अपेक्षाकृत कम जटिल है चूंकि इसे बहुत से विनियमों और प्रतिबंधों से छूट दी गई है, जिनके अधीन सार्वजनिक लिमिटेड कम्‍पनियां शासित होती है, उनमें से कुछ निम्‍नलिखित है :-

# इसे पंजीयक के पास प्रोस्‍पेक्‍टस फाइल करने की आवश्‍यकता नहीं होती है।
# कारोबार आरंभ करने के लिए इसे प्रमाणपत्र प्राप्‍त करने की आवश्‍यकता नहीं है।
# इसे सांविधिक आम बैठक करने की आवश्‍यकता नहीं है और न ही इसे सांविधिक रिपोर्ट फाइल करने की आवश्‍यकता है।
# सार्वजनिक लिमिटेड कम्‍पनियों के निदेशकों पर लगाए गए प्रतिबंध इसके निदेशकों के लिए लागू नहीं होते है।

* इसके सदस्‍यों का दायित्‍व सीमित है।
* इसके सदस्‍यों के आबंटित शेयर उनके बीच मुक्‍त रूप से अंतरणीय नहीं हैं। ये कम्‍पनियां जनता को अपने शेयरों और डिबेन्‍चरों का ग्राहक बनने के लिए आमंत्रित करने हेतु अनुमत नहीं होती हैं।
* इसका अस्तित्‍व जारी रहता है, अर्थात इसके सभी सदस्‍यों की मृत्‍यु हो जाने या छोड़ देने के बावजूद जारी रहती है।

इसलिए प्राइवेट कम्‍पनी उन लोगों द्वारा पसंद की जाती है जो सीमित दायित्‍व का लाभ उठाना चाहते हैं परन्‍तु साथ-साथ सीमित क्षेत्र के भीतर व्‍यापार पर नियंत्रण रखना चाहते हैं और अपने व्‍यापार की गोपनीयता बनाए रखना चाहते हैं।

Karan

## ख़ामियां

* शेयर मुक्‍त रूप से अंतरण योग्‍य नहीं हैं।
* अपने शेयर खरीदने के लिए जनता को आमंत्रित करने के लिए अनुमत नहीं है।
* संवर्धनात्‍मक धोखाधड़ी की संभावना
* अप्रजातंत्रिक नियंत्रण

श्रेणी:कम्पनियाँ
ज्ञान अर्थव्यवस्था

**ज्ञान अर्थव्यवस्था** या **ज्ञान अर्थतंत्र** या नॉलेज एकनॉमी (knowledge economy) उस अर्थव्यवस्था को इंगित करता है जिसमें ज्ञान का महत्व अधिकाधिक है। इसके अलावा इससे ज्ञान के सृजन (उत्पादन) एवं ज्ञान के प्रबन्धन का भी बोध होता है। वर्तमान समय में अर्तहोत्पत्ति के लिये ज्ञान का महत्व अधिकाधिक बढ़ता जा रहा है।

अधिकांश अर्थशास्त्री मानते हैं कि वर्तमान वैश्विक अर्थव्यवस्था तेजी से 'ज्ञान अर्थव्यवस्था' की ओर जा रही है। ऐसा कहा जा रहा है कि जो नियम-कायदे एवं क्रियाकलाप औद्योगिक अर्थव्यवस्था के दिनों में फल देतीं थीं वे अब काम नहीं आयेगीं। 

## बाहरी कड़ियाँ
* नॉलेज प्रोसेस आउटसोर्सिग (पत्रिका)
* menuPK:461238~pagePK:64156143~piPK:64154155~theSitePK:461198,00.html Knowledge for Development Program, World Bank
* Colloquium
* IS-Driven Organizational Responsiveness in a Knowledge Economy
* Public Service Modernization Act - Canada
* MTI
* EnterWeb
* BOOK: The Knowledge-Based Economy in Central and East European Countries
* recent book: Knowledge and innovation processes in Central and East European economies
* The Work Foundation Knowledge Economy Programme
* Knowledge Economy in Farsi/Persian

### विकिपुस्तकें
* Legal and Regulatory Issues in the Information Economy

श्रेणी:अर्थशास्त्र
श्रेणी:सूचना, ज्ञान और अनिश्चितता
भारतीय चिट्ठाजगत

**भारतीय चिट्ठाजगत** से आशय है भारतीयों या भारतवंशी चिट्ठाकारों द्वारा लिखे जाने वाले चिट्ठों का ऑनलाइन समुदाय जो कि बृहतर चिट्ठाजगत का एक भाग है। भारत मे चिट्ठा लेखकों का विकाश तब से हुआ जब से भारत मे अंतरजाल और तकनीकी की प्रगति हुई और दिन प्रति दिन भारतीय चिट्ठाकारों की संख्या बढ़ती ही चली गए और  ब्लॉग लेखन का नया दौर शुरू हुआ.

## इतिहास
यूनिकोड के उदय के पश्चात जब कम्प्यूटर पर भारतीय भाषाओं में लिखना संभव हो गया तो विभिन्न भारतीय भाषाओं में चिट्ठे लिखे जाने लगे। हिन्दी में चिट्ठाकारी की शुरुआत आलोक कुमार द्वारा की गई। 

आरम्भ में भारतीय भाषाई टाइपिंग औजारों की सुलभता न होने अथवा इनके प्रति जागरुकता के अभाव के कारण भारतीय चिट्ठाजगत बहुत छोटा था। कालान्तर में इस बारे जागरुकता फैलने तथा इण्डिक टाइपिंग औजारों का विकास एवं सुलभता होने से भारतीय भाषी चिट्ठों की सँख्या तेजी से बढ़ने लगी।

## भारतीय भाषी टाइपिंग औजार
यद्यपि भारतीय भाषाओं का मानक कीबोर्ड इनस्क्रिप्ट है परन्तु यूनिकोड टाइपिंग के लिये फोनेटिक विधि अपनी कमियों के बावजूद सर्वाधिक लोकप्रिय हुयी। पुराने समय में दो सर्वाधिक लोकप्रिय भारतीय भाषी टाइपिंग औजार इण्डिक आइऍमई तथा बरह आइऍमई थे। २००७ में गूगल के डिक्शनरी आधारित फोनेटिक टाइपिंग टूल गूगल इण्डिक ट्राँसलिट्रेशन के उसकी ब्लॉगिंग सेवा ब्लॉगर में आने के बाद वह नये चिट्ठाकारों का पसंदीदा औजार बन गया।

## ब्लॉग प्लेटफॉर्म
यद्यपि भारतीय चिट्ठे बहुत सी ब्लॉगिंग सेवाओं पर लिखे जा रहे हैं लेकिन भारतीय चिट्ठाकारों में सर्वाधिक लोकप्रिय ब्लॉगर है। इसका कारण ब्लॉगर का मुफ्त होना, इण्डिक यूनिकोड हेतु पूर्ण समर्थन होना तथा इसकी बेहतरीन सुविधायें हैं। सन २००७ से इसमें भारतीय भाषी टाइपिंग औजार गूगल इण्डिक ट्राँसलिट्रेशन भी समाहित कर दिये जाने के पश्चात अलग से टाइपिंग औजार की भी आवश्यकता नहीं रही। इसके अतिरिक्त अपने डोमेन पर ब्लॉग चलाने वालों में वर्डप्रैस सर्वाधिक लोकप्रिय है।

## हिन्दी चिट्ठाजगत
*हिन्दी चिट्ठाजगत* से आशय है हिन्दी भाषी चिट्ठों का ऑनलाइन समुदाय जो कि बृहतर भारतीय चिट्ठाजगत का एक भाग है। ९-२-११ नामत पहले हिन्दी चिट्ठे से अप्रैल २००३ शुरु हुआ हिन्दी चिट्ठाजगत में शुरुआत में सदस्यों की सँख्या कम थी लेकिन धीरे-धीरे बढ़ती रही। हिन्दी चिट्ठाजगत समुदाय को विकसित करने में अक्षरग्राम नेटवर्क की महत्वपूर्ण भूमिका रही। बाद में विभिन्न टाइपिंग औजारों की सुलभता तथा चिट्ठाकारी विधा के प्रचार-प्रसार के चलते हिन्दी चिट्ठाकारों की सँख्या तेजी से बढ़ने लगी जो कि वर्तमान में सक्रिय-निष्क्रिय कुल मिलाकर लगभग ११५०० चिट्ठे है।

## इन्हें भी देखें
* चिट्ठाजगत

## सन्दर्भ

## बाहरी कड़ियाँ

श्रेणी:चिट्ठा
श्रेणी:अंतरजाल
अन्तर्राष्ट्रीय संस्कृत लिप्यन्तरण वर्णमाला

**अन्तरराष्ट्रीय संस्कृत लिप्यन्तरण वर्णमाला** (असंलिव) (अंग्रेजी: , ) एक लोकप्रिय लिप्यन्तरण स्कीम है जो कि भारतीय लिपियों के हानिरहित (लॉसलॅस) रोमनीकरण हेतु प्रयोग की जाती है। इसमें गैर-आस्की वर्णों का भी प्रयोग किया जाता है। इसके अलावा छोटे-वर्ण और बड़े-वर्ण दोनों का प्रयोग किया गया है।

## लोकप्रियता
IAST संस्कृत तथा पाली के रोमनकरण हेतु सर्वाधिक लोकप्रिय लिप्यन्तरण स्कीम है। यह प्राय: मद्रित प्रकाशनों में प्रयोग की जाती है, खासकर किताबें जो कि भारतीय धर्मों से संबंधित प्राचीन संस्कृत तथा पाली विषयों पर हों। यूनिकोड फॉण्टों की सुलभता हो जाने से इसका प्रयोग इलैक्ट्रॉनिक टैक्स्ट के लिये भी बढ़ने लगा है।

IAST 'इंटरनेशनल काँग्रेस ऑफ ओरिएंटलिस्ट्स' द्वारा १८८४ में जेनेवा में तय किये गये एक मानक पर आधारित है। यह देवनागरी तथा अन्य ब्राह्मी परिवार की इण्डिक लिपियों जैसे शारदा लिपि हेतु एक हानिरहित (लॉसलॅस) लिप्यन्तरण उपलब्ध कराती है। साथ ही यह न केवल संस्कृत के फोनेम ही नहीं, बल्कि फोनेटिक ट्राँसक्रिप्शन भी प्रकट करती है। (उदाहरणार्थ, विसर्ग **' शब्दों के अन्त में आने वाले 'र्' तथा 'स्' का [[उपस्वन]] (allophone) है।

[[:en:National Library at Kolkata romanization|कोलकाता राष्ट्रीय पुस्तकालय रोमनीकरण-योजना]], ब्राह्मी परिवार की इण्डिक लिपियों के रोमनकरण हेतु IAST का ही विस्तार है।

== IAST की प्रतीक-योजना ==
IAST की प्रतीक योजना नीचे दी गई है-
<br />

<br />

<br />

<br />


== ISO 15919 के साथ तुलना ==

अधिकतर रूप से आइएऍसटी [[आईएसओ १५९१९|ISO 15919]] का एक उपसमुच्चय है। निम्नलिखित पाँच अपवाद हैं क्योंकि आईएसओ मानक ने कुछ अतिरिक्त प्रतीक भी स्वीकार किए हैं जो देवनागरी एवं अन्य भारतीय भाषाओं द्वारा गैर-संस्कृत भाषाओं के शब्दों को लिखने के लिए प्रयुक्त होते हैं।



== इन्हें भी देखें ==
* [[देवनागरी लिप्यन्तरण]]
* [[आईएसओ १५९१९]]
* [[हार्वर्ड-क्योटो]]
* [[आइट्राँस]]
* [[नैशनल लाइब्रेरी ऍट कोलकाता रोमनाइजेशन]]
* [[माहेश्वर सूत्र]]

== बाहरी कड़ियाँ ==
* [https://web.archive.org/web/20101117171730/http://epandit.shrish.in/tools/IAST-DV-IAST/ ऑनलाइन **IAST  देवनागरी''' परिवर्तक (लिप्यन्तरण औजार)], रिलीज़ नोट्स तथा जानकारी
* IAST to TeX transliteration program
* International Phonetic Alphabet chart with pronunciation guide

## नोट

श्रेणी:संस्कृत
श्रेणी:लिप्यन्तरण
श्रेणी:लिपि
श्रेणी:देवनागरी
श्रेणी:इण्डिक कम्प्यूटिंग
श्रेणी:हिन्दुस्तानी वर्तनी
श्रेणी:ब्राह्मिक लिपियाँ
श्रेणी:इण्डिक रोमनाइजेशन
दीपक मिश्रा

**न्यायमूर्ति दीपक मिश्रा** (जन्म 3 अक्टूबर 1953) भारत के मुख्य न्यायाधीश रह चुके हैं। वे 27 अगस्त, 2017 को पूर्व मुख्य न्यायाधीश जगदीश सिंह खेहर के सेवानिवृत्ति के बाद भारत के 45वें मुख्य न्यायाधीश बने। उन्होने भारत के मुख्य न्यायाधीश के रूप में 28 अगस्त 2017 को शपथ ग्रहण की। उनका कार्यकाल 2 अक्टूबर, 2018 को समाप्त हो गया। पूर्व में वे पटना उच्च न्यायालय के मुख्य न्यायधीश रह चुके हैं।

3 अक्टूबर 1953 को जन्मे श्री मिश्र ने वर्ष 1977 में उड़ीसा उच्च न्यायालय में एक अधिवक्ता के तौर पर अपना कैरियर शुरू किया था और वर्ष 1996 में उड़ीसा उच्च न्यायालय में न्यायधीश बने थे। उनका स्थानांतरण मार्च 1997 में मध्य प्रदेश उच्च न्यायालय में कर दिया गया था और पटना उच्च न्यायालय के मुख्य न्यायधीश के पद पर प्रोन्नति पाने के पूर्व वे वहीं पदस्थापित थे।

## सन्दर्भ

श्रेणी:1953 में जन्मे लोग
श्रेणी:सर्वोच्च न्यायालय के न्यायाधीश
श्रेणी:जीवित लोग
श्रेणी:आधार
श्रेणी:पटना उच्च न्यायालय के मुख्य न्यायधीश
श्रेणी:भारत के मुख्य न्यायाधीश
नगर आयोजना

[right|thumb|350px|नगर आयोजना का लक्ष्य छोटे-से-छोटे गाँव से लेकर बड़े-बड़े नगरों के मानव बसावत की डिजाइन करना है। ([शिकागो नगर)]]
**नगर आयोजना** (अंग्रेज़ी:urban planning) नगरीय क्षेत्रों में भूमि उपयोग नियंत्रण एवं नगरीय परिवेश के डिज़ाइन से संबंधित एक तकनीकी और राजनैतिक प्रक्रिया है। किसी भी नगर के विकास और निर्माण के लिए उसे योजनाबद्ध ढंग से बसाना या उसका विकास करना ही नगर आयोजना है।

## इन्हें भी देखें
*स्मार्ट नगर

## बाहरी कड़ियाँ
*प्राचीन भारत में नगर नियोजन (गूगल पुस्तक ; लेखक विनोद बिहारी दत्त) 

श्रेणी:नगरीय नियोजन
श्रेणी:नगरीय भूगोल
श्रेणी:शहर
रोहिल्ला गोत्र

रोहिल्ला  उपाधि - शूरवीर, अदम्य - साहसी विशेष युद्ध कला में प्रवीण, उच्च कुलीन सेनानायको, और सामन्तों को उनके गुणों के अनुरूप क्षत्रिय वीरों को तदर्थ उपाधि से विभूषित किया जाता था - जैसे - रावत - महारावत, राणा,  रूहॆला, ठाकुर, नेगी, रावल, रहकवाल, रोहिल्ला, समरलछन्द, लखमीर,(एक लाख का नायक) आदि। इसी आधार पर उनके वंशज भी आज तक (क्षत्रियों) के सभी गोत्रों में पाए जाते हैं।

रोहिलखण्ड से विस्थापित इन रोहिला परिवारों में क्षत्रिय परम्परा के कुछ प्रमुख गोत्र हैं :- 

रोहिला, रूहेला, ठैँगर,ठहित, रोहिल, रावल, द्रोहिया, रल्हन, रूहिलान, रौतेला , रावत,लोहारिया

वो क्षत्रिय वंश जिन को रोहिल्ला उपाधि से नवाजा गया

यौधेय, योतिक, जोहिया, झोझे, पेशावरी

पुण्डीर, पांडला, पंढेर, पुन्ड़ेहार, पुंढीर, पुंडाया

चौहान, जैवर, जौडा, चाहल, चावड़ा, खींची, गोगद, गदाइया, थेपडा, क्लानियां, चिंगारा, चाहड बालसमंद, बहरासर, बराबर, चोहेल, चेहलान, बालदा, बछ्स (वत्स), बछेर, चयद, झझोड, चौपट, खुम्ब, जांघरा, जंगारा, झांझड,शाण

निकुम्भ, कठेहरिया, कठौरा, कठैत, कलुठान, कठपाल, कठेडिया, कठड, काठी, कठ, पालवार

राठौर, महेचा, महेचराना, रतनौता, बंसूठ जोली, जोलिए, बांकटे, बाटूदा, थाथी, कपोलिया, खोखर, अखनौरिया ,लोहमढ़े, मसानिया

बुन्देला, उमट, ऊमटवाल

भारतवंशी, भारती, गनान

नागवंशी, बटेरिया, बटवाल, बरमटिया

परमार, जावडा, लखमरा, मूसला, मौसिल, भौंसले, बसूक, जंदडा, पछाड़, पंवारखा, मौन

तोमर, तंवर, मुदगल, देहलीवाल, किशनलाल, सानयाल, सैन, सनाढय,बंदरीया  

गहलौत, कूपट, पछाड़, थापा, ग्रेवाल, कंकोटक, गोद्देय, पापडा, नथैड़ा, नैपाली, लाठिवाल, पानिशप, पिसोण्ड, चिरडवाल, नवल, चरखवाल, साम्भा, पातलेय, पातलीय, छन्द (चंड), क्षुद्रक,(छिन्ड, इन्छड़, नौछड़क), रज्जडवाल, बोहरा, जसावत, गौर, मलक, मलिक, कोकचे, काक,थेपडा

कछवाहा, कुशवाहा, कोकच्छ, ततवाल (तैतवाल ) बलद, मछेर

सिसौदिया, ऊँटवाड़ या ऊँटवाल, भरोलिया, बरनवाल, बरनपाल, बहारा

खुमाहड, अवन्ट, ऊँट, ऊँटवाल

सिकरवार, रहकवाल, रायकवार, ममड, गोदे

सोलंकी, गिलानिया, भुन, बुन, बघेला, ऊन, (उनयारिया)

बडगूजर, सिकरवार, ममड़ा, पुडिया

कश्यप, काशब, रावल, रहकवाल

यदु, मेव, छिकारा, तैतवाल(टटवाल), भैनिवाल, उन्हड़, भाटटी बनाफरे, जादो, बागड़ी, सिन्धु, कालड़ा, सारन, छुरियापेड, लखमेरिया, चराड, जाखड़, सेरावत, देसवाल।

रोहि्ला क्षत्रियों में ऊंटवाल गोत्र चंद्रवंशी एवं सूर्यवंशी दोनों में पाए जाते हैं सूर्यवंशी ऊंटवाल गोत्र मेवाड़ के गहलोत सिसोदिया घराने से हैं और चंद्रवंशी ऊंटवाल जैसलमेर के भाटी घराने से है।
साइकोसलैब

**साइकोसलैब** (ScicosLab), साईलैब का परिवर्धित संस्करण है। इसमें GTK+ नामक साइकोस का नवीनतम् स्थिर संस्करण तथा मैक्सप्लस (Maxplus) नामक बीजगणित का टूलबक्सा सम्मिलित है। यह एक मुक्तस्रोत सॉफ्टवेयर है जो विभिन्न तन्त्रों के सिमुलेशन के लिये उपयोगी है। 

## बाहरी कड़ियाँ
* ScicosLab Homepage
स्वराज कौशल

**स्वराज कौशल** भारतीय राजनीतिज्ञ तथा सर्वोच्च न्यायालय में वरिष्ठ वकील हैं। वे छह साल तक राज्यसभा में सांसद रहे साथ ही मिजोरम में राज्यपाल भी रहे। स्वराज कौशल अभी तक सबसे कम आयु में राज्यपाल का पद प्राप्त करने वाले व्यक्ति हैं।

१९७५ में इनका विवाह सुषमा स्वराज के साथ में हुआ था। सुषमा स्वराज और उनके पति की उपलब्धियों के ये रिकार्ड लिमका बुक ऑफ व‌र्ल्ड रिकार्ड में दर्ज करते हुए उन्हें विशेष दंपत्ति का स्थान दिया गया है। स्वराज दंपत्ति की एक पुत्री है, जो वकालत कर रही हैं।

श्रेणी:1952 में जन्मे लोग
श्रेणी:हिमाचल प्रदेश के लोग
श्रेणी:जीवित लोग
आथाबास्काई भाषाएँ

right|thumb|350px|सम्पर्क से पूर्व ना-डिनी बाषाओं का वितरण (Athabaskan + Eyak + Tlingit)
**अथाबस्कन** (डेने, टिन्नेह अथवा अथापस्कन), उत्तर अमरीकी इंडियन समूहों का एक विशाल भाषा परिवार है। इस महादेश की इंडियन भाषाओं में अथाबस्कन परिवार की भाषाओं का प्रचार सबसे अधिक है। यह उत्तर-पश्चिमी कनाडा, अलास्का, प्रशांत महासागर-तट के कतिपय भागों, न्यू मेक्सिको, एरीज़ोना और टेक्सास के इंडियन समूहों में प्रचलित है।

यह भाषा परिवार संभवतः चीनी-तिब्बती (साइनिटिक) शाखा से संबंधित है। इस परिवार को विभिन्न उपभाषाओं में अनेक मूलतः समानताएँ दृष्टिगत होती हैं। अथाबस्कन भाषा इंडियन समूहों में सामान्यतः अपने क्षेत्र के अन्य परिवारों की भाषाएँ बोलने वाले इंडियन समूहों की संस्कृति अपना ली गई है, परंतु अन्य संस्कृतियों के स्वीकरण के बाद भी उनकी अपनी भाषा के स्वरूप में कोई महत्वपूर्ण परिवर्तन नहीं हुआ। अथाबस्कन परिवार की भाषाएँ बोलने वाले इंडियन समूहों में भाषा के अतिरिक्त संस्कृति के अनाय पक्षों में बड़ा अंतर है।

## इन्हें भी देखें
* मूल अमेरिकी आदिवासी

भाषाएँ, आथाबास्काई
सैनिक इतिहास

[thumb|[राजा रवि वर्मा द्वारा चित्रित एक राजपूत योद्धा]]
अंगूठाकार|चाम लोगों से युद्ध के लिये प्रयाण करती हुई ख्मेर सेना
[अंगूठाकार|MG34 [मशीन गन|मशीनगन से सुसज्जित जर्मन सैनिक रूसी सीमा पर (द्वितीय विश्वयुद्ध, १९४२)]]
**सैन्य इतिहास** (Military history), मानविकी की वह विधा है जो मानव इतिहास के सशस्त्र संघर्षों का लेखा-जोखा तथा उसका समाज, संस्कृति एवं अर्थव्यवस्था आदि पर प्रभाव का अध्ययन करता है।

## सैन्य इतिहास का काल विभाजन
टॉम विट्रिंघम ने सैन्य इतिहास को दो मुख्य कालों में बाँटा है-
*(१) कवचरहित काल (unarmoured period)
*(२) कवचयुक्त काल (armoured period)

जनरल फुलर ने सैन्य इतिहास का काल विभाज्न इस प्रकार किया है-
# पराक्रम का युग (age of valor)
# शूरता का युग (age of chivalry)
# बारूद का युग
# भाप का युग 
# तेल का युग 
# परमाणु युग 

## इन्हें भी देखें
*भारत का सैन्य इतिहास
*शस्त्र

## बाहरी कड़ियाँ
* Why Study War?, by Victor Davis Hanson, ''City Journal,'' Summer 2007
* Military History Encyclopedia
* Military History Wiki

श्रेणी:युद्ध
श्रेणी:इतिहास
*
निर्धनता सीमा

[thumb|right|300px|प्रति दिन १.२५ [अमेरिकी डॉलर|$ से कम पर जीवन यापन करने वाली जनसंख्या संयुरा अनुमान २००८।]]

**निर्धनता सीमा** एक पारिभाषिक-शब्द है जो एक व्यक्ति या परिवार की वार्षिक आय को परिभाषित करता है, जितने में कि वह व्यक्ति या परिवार जीवन के सभी आवश्यक संसाधनों का लाभ नहीं उठा सकता। निर्धनता सीमा आमतौर पर प्रति व्यक्ति के आधार पर मापी जाती है और विभिन्न धड़े, चाहे राष्ट्रीय हो या अन्तर्राष्ट्रीय, निर्धनता सीमा के लिए दरें तय करते हैं।

## निर्धनता के लिए सूचकांक
इस पर पर कोई आमराय नहीं है की निर्धनता सीमा के लिए क्या पैमाना माना जाए। वर्तमान पैमाना, विश्व बैंक का है, जिसने अपने १९९० के **विश्व विकास प्रतिवेदन** में १ अमेरिकी डॉलर (लगभग ४८ भारतीय रुपये) को निर्धनता सीमा का पैमाना माना है।

लेकिन, विश्व बैंक की कार्यशील पत्र संख्या ४६२० के अनुसार, हाल ही के शोधों से यह प्रतीत होता है की १ डॉलर से कम पर निर्धनता सीमा को निर्धारित करना कुछ अयथार्थ है और इसमें २५ सैंट (१२ भारतीय रुपये) तक का उतार चढ़ाव संभव है।

## भारत में निर्धनता सीमा
*अधिक विस्तार से पढ़े: [[भारतीय अर्थव्यवस्था]]*

## सन्दर्भ


## बाहरी कडियाँ
* भारत में निर्धनता 
* देशवार निर्धनता सीमा से नीचे की जनसंख्या सौजन्य से: नेशन मास्टर 

श्रेणी:निर्धनता
श्रेणी:समाज
श्रेणी:अर्थशास्त्र
हमारी गृहभूमि गाम्बिया के लिए

**हमारी गृहभूमि गाम्बिया के लिए** गाम्बिया का राष्ट्रगान है, जो वर्जिनिया जूली होवे द्वारा लिखा गया था और जेरिमि फ्रेडरिक होवे द्वारा रचा गया था। इसे १९६५ में देश के स्वतन्त्र होने पर अपनाया गया था।

## गीतिकाव्य

## इन्हें भी देखें
* गाम्बिया
* राष्ट्रगान
* अफ़्रीका

## बाहरी कड़ियाँ
* मिडी संचिका

श्रेणी:राष्ट्रगान
श्रेणी:गाम्बिया
सैन्यवाद

right|thumb|200px|2018 में विश्व भर में होने वाला सैन्य ख़र्च
right|thumb|200px|जब ब्रिटिश साम्राज्य अपने चरमोत्कर्ष पर था तब सेना के अधिकारियों के फोटो सिगरेट के खोखों पर छपते थे।
right|thumb|200px|नाज़ी जर्मनी में सैनिक परेड
**सैन्यवाद** (Militarism) किसी देश की सरकार या जनता की वह दर्शन है जो विश्वास करता है कि उनके देश को एक शक्तिशाली सेना बनानी एवं रखनी चाहिये तथा अपने देश के हितों की सुरक्षा करने एवं उनके संवर्धन के लिये इसका जमकर उपयोग करना चाहिये।

सैन्यवादी विचारधारा अपने सैन्य तैयारियों के पीछे तर्क देती रहती है कि 'शक्ति से ही शान्ति आती है'। दूसरे शब्दों में, उनका मानना है कि 'यदि आप शांति चाहते हैं तो युद्ध के लिये तैयार रहो।' सैन्यवाद, आधुनिक शान्तिवाद का ठीक उल्टा दर्शन है। ऐतिहासिक रूप से 'सैन्यवाद' का प्रयोग उन राज्यों के लिये हुआ था जो साम्राज्यवाद की नीति पर चलने वाले थे, जैसे- स्पार्टा, ब्रितानी साम्राज्य, जापानी साम्राज्य, संयुक्त राज्य, जर्मन साम्राज्य, नाजी जर्मनी, प्रथम फ्रांसीसी साम्राज्य, फासीवादी इटली, सोवियत संघ, सद्दाम हुसैन के अधीन इराक आदि। वर्तमान समय में 'सैन्यवाद' शब्द का प्रयोग प्रायः पश्चिमी देशों के लिये किया जाता है जिनका नेतृत्व यूएस कर रहा है। 

## बाहरी कड़ियाँ
* Military Expenditure by Total, Per Capita, and Percentage of GDP - Nationmaster.com
* The IWW’s Position on War and Militarism

श्रेणी:सेना
श्रेणी:युद्ध
*
रायल अकादमी

right|300px|thumb|बर्लिंगटन हाउस स्थित रायल अकादमी

लंदन की **द रॉयल अकैडमी ऑव आर्ट्स** (The Royal Academy of Arts), जार्ज तृतीय के राजाश्रय में सन् 1768 में स्थापित हुई। इसके द्वारा समकालीन चित्रकारों की कलाकृतियों की प्रदर्शनियाँ प्रति वर्ष की जाती हैं। ललित कला का एक विद्यालय भी 2 जनवरी 1768 को इस संस्था द्वारा स्थापित किया गया। पहली बार महिला छात्राएँ 1860 में भरती की गईं। उनके द्वारा चित्रकला, शिल्पकला और स्थापत्य की उन्नति इस संस्था का प्रधान उद्देश्य था। पहली चित्रकला की प्रदर्शनी 26 अप्रैल 1768 को हुई। सर जाशुआ रेनॉल्ड्स इसके 1768 से 1792 ई. तक प्रथम अध्यक्ष (प्रेसिडेंट) थे। इस संस्था में 11,000 ग्रंथों का संग्रहालय है। इनमें कई ग्रंथ बहुत दुर्लभ हैं। इस संस्था द्वारा कई ट्रस्ट फंड चलाए जाते हैं, यथा दि टर्नर फंड, दि क्रेस्विक फंड, लैंडसियर फंड, आर्मिटेज फंड, एडवर्ड स्काट फंड। पहले यह संस्था सामरसेट हाउस में थी, बाद में नेशनल गैलरी में और अब 1869 ई. से वार्लिंग्टन हाउस में है। इस अकादमी के सदस्यों की संख्या चालीस होती है। अकादमी द्वारा कष्टपीड़ित कलाकारों को आर्थिक सहायता भी दी जाती है।

## इन्हें भी देखें
* रायल सोसायटी

## बाहरी कड़ियाँ
* Official website of the Royal Academy
* Official website of the Royal Academy Collection
श्रेनी:संस्थाएँ

श्रेणी:ब्रिटेन
निगम (उपनाम)

**निगम** एक एक भारतीय उपनाम होता है। निगम उत्तर भारतीय कायस्थ होते हैं। 

## प्रमुख नाम
* राजीव निगम, हास्य कलाकार
* उज्जवल निगम, वकील

श्रेणी:भारतीय उपनाम
सूफी अंबा प्रसाद भटनागर

**सूफ़ी अंबा प्रसाद भटनागर** (१८५८ - २१ जनवरी, १९१७) भारतीय स्वतंत्रता संग्राम के एक महान क्रांतिकारी थे। इनका जन्म १८५८ में मुरादाबाद, उत्तर प्रदेश में हुआ था। इनके जन्म से ही दायां हाथ नहीं था। इन्होंने १९०९ में पंजाब से 'पेशवा' अखबार निकाला। बाद में अंग्रेज़ों से बचने हेतु नाम बदल कर सूफ़ी मुहम्मद हुसैन रखा। इस कारण ये सूफ़ी अंबा प्रसाद भटनागर के नाम से प्रसिद्ध हुए। इन्हें १८९७ और फिर १९०७ में दूसरी बार फांसी की सजा ब्रिटिश सरकार ने सुनायी थी। इससे बचने के लिए ये नाम बदल कर ईरान भाग गये। वहां ये गदर पार्टी के अग्रणी नेता भी रहे। इनका मकबरा ईरान के शीराज़ शहर में स्थित है।

## परिचय
क्रान्तिकारी सेनानियों में सूफ़ी जी का स्थान अत्यधिकमहत्वपूर्ण है। वे आजीवन स्वतंत्रता के लिए ही साधना करते रहे। उन्होंने जेलों की कोठरियों में कठोर से कठोर यातनायें भी सहन कीं। अन्त में उन्हेंदेश की स्वतंत्रता के लिए ही ईरान जाना पड़ा। ईरान में ही उन्होंने अंग्रेजों से लड़ते हुए अपनी सांसें तोड़ दी। सुनते हैं, आज भी ईरान में उनकी समाधि विद्यमान है। 

सूफ़ी जी का जन्म १८५८ ई. में मुरादाबाद में हुआ था। जन्म के समय ही उनका एक हाथ कटा हुआ था। बड़े होने पर जब उनसे किसी ने पूछाकि, आपका एक हाथ कटा हुआ क्यों है, तो उन्होंने उत्तर दिया १८५७ ई. की स्वतंत्रता की लड़ाई में मैंने अंग्रेजों से युद्ध किया था। उसी युद्ध में हमारा हाथ कट गया था। मेरा पुनर्जन्म हुआ, पर हाथ ठीक नहीं हुआ। सूफ़ी जी ने सर्वोच्च शिक्षा प्राप्त की थी। वे बड़े अच्छे लेखक थे। वे उर्दू में एक पत्र निकालते थे। उन्होंने दो बार अंग्रेजों के विरूद्ध बड़े कड़े लेख लिखे, फलस्वरूप उन पर दो बार मुकदमा चलाया गया। प्रथम बार उन्हें ४ मास की और द्वितीय बार ९ वर्ष की कठोर सजा दी गई थी। उनकीसारी सम्पत्ति भी जप्त कर ली गई थी। सूफ़ी जी कारागार से लौटने पर हैदराबाद चले गए। कुछ दिनों तकहैदराबाद में रहे, फिर लाहौर चले गये। लाहौर में सरदार अजीत-सिंह की संस्था, भारत माता सोसायटी में काम करने लगे। इन्हीं दिनों उन्होंने एक पुस्तक लिखी, जिसका नाम विद्रोही ईसा था। उनकी यह पुस्तक बड़ी आपत्तिजनक समझी गई। फलस्वरूप अंग्रेज सरकार उन्हें गिरफ्तार करनेका प्रयत्न करने लगी। सूफ़ी जी गिरफ्तारी से बचने के लिए नैपाल चले गए, पर नैपालमें पकड़ लिए गए और भारत लाये गए। लाहौर में उन पर राजद्रोह का मुकदमा चलाया गया, पर कोई प्रमाण न मिलने के कारण उन्हें छोड़ दिया गया। 

१९०६ ई. में जब अजीतसिंह को बन्दी बनाकर देश निकाले की सजा दी गई तो सूफ़ी के पीछे भी पुलिस पड़ गई। सूफ़ी अपने साथी कल्याण चन्द्र दीक्षित एवं अन्य कई साथियों के साथ पहाड़ों पर चले गये। कई वर्षों तक वे इधर-उधर घूमते रहे। जब धर-पकड़ बन्द हुई, तो फिर लाहौर जा पहुंचे। लाहौर से सूफ़ी जी ने एक पत्र निकला जिसका नाम **पेशवा** था। सूफ़ी जी शिवाजी के अनन्य भक्त थे। उन्होंने पेशवा में शिवाजी पर कई लेख लिखे जोबड़े आपत्तिजनक समझे गए। फलत: उनकी गिरफ्तारी की खबरें फिर उड़ने लगीं। सूफ़ी जी पुन: गुप्त रूप से लाहौर छोड़कर ईरान की ओर चल दिये। वे बड़ी कठिनाई से अंग्रेजों की दृष्टि से बचते-बचते ईरान जा पहुंचे। १९१५ई. सूफ़ी जी का देहावसान हो गया। उनकी समाधि आज भी ईरान मेंमौजूद हैं।

## सन्दर्भ


## बाहरी कड़ियाँ
*भारत के गुमनाम सूफी पत्रकार क्रन्तिकारी '''अम्बाप्रसाद''', जिनकी समाधि है ईरान में !

श्रेणी:भारतीय स्वतंत्रता सेनानी
श्रेणी:भटनागर
रेणुका

**रेणुका** हिन्दू धर्म में सप्तर्षि में से एक जमदग्नि ऋषि की पत्नी बतायी गयी हैं। वह एक चंद्रवंशी क्षत्रिय कन्या थी । परशुराम इनके पुत्र थे।

## इन्हें भी देखें
*रेणुका झील

## सन्दर्भ

श्रेणी:ऋषि
श्रेणी:परशुराम
*
महाराज सिंह कॉलेज, सहारनपुर

महाराज सिंह कॉलेज, सहारनपुर, सहारनपुर उत्तर प्रदेश का एक प्रमुख स्नातकोत्तर महाविद्यालय है जिसका यह नाम इसके संस्थापक बाबू महाराज सिंह, एडवोकेट के नाम पर दिया गया है जिन्होंने वर्ष १९५७ में सहारनपुर में इस कॉलेज की स्थापना की। विज्ञान विषय की विभिन्न शाखाओं - यथा - भौतिकी, रसायनशास्त्र, जन्तु विज्ञान, जीव विज्ञान, पादप विज्ञान आदि की स्नातकोत्तर कक्षाओं के अतिरिक्त यहां पर हिन्दी, अंग्रेज़ी, राजनीति शास्त्र आदि विषय की भी कक्षायें चलती हैं। चौधरी चरण सिंह विश्वविद्यालय मेरठ के आधीन चल रहे महाराज सिंह कॉलेज, सहारनपुर में लगभग ४००० छात्र एवं छात्रायें अध्ययनरत हैं।
## सन्दर्भ

श्रेणी:सहारनपुर
मुन्नालाल गर्ल्स कॉलेज, सहारनपुर

**मुन्नालाल एवं जयनारायण खेमका गर्ल्स कालेज** भारत के उत्तर प्रदेश राज्य में स्थित सहारनपुर जिले का एक महिला विद्यालय है जिसमें स्नातकोत्तर शिक्षा तक की व्यवस्था है। इस विद्यालय की स्थापना पद्मश्री सेठ बद्री प्रसाद बाजोरिया की प्रेरणा से बृज ट्रांसपोर्ट कम्पनी, सहारनपुर के मालिक स्वर्गीय सेठ मुन्ना लाल द्वारा दान की गई एक लाख रुपये की धनराशि से हुआ था। स्थानीय जे. बी.एस गर्ल्स कालेज के संस्थापक सचिव लाला राज किशोर अग्रवाल ने उक्त कॉलेज का भवन कक्षाएँ लगाने हेतु प्रदान कर इस नवजात संस्था को सहयोग दिया और वे सेठ बद्रीप्रसाद बाजोरिया के अनुरोध पर इस संस्था के भी संस्थापक सचिव बने। उत्तर भारत की इस शिक्षण संस्थान की प्रथम प्राचार्या कु० अ० कमला थीं। १९७० में मैसर्स मामचन्द राधाकिशन की ओर से स्वर्गीय श्री जयनारायण खेमका की स्मृति में १,३०,००० रुपये की धनराशि दान देने के फलस्वरूप इस महाविद्यालय का नाम मुन्ना लाल एण्ड जयनारायण खेमका गर्ल्स कालेज कर दिया गया। जो संस्था मुन्ना लाल डिग्री कालेज के नाम से मात्र ४ शिक्षिकाओं और ९६ छात्राओं के साथ उधार के भवन में शुरु हुईं थीं, आज पूरे जनपद में छात्राओं के लिये स्नातक और स्नातकोत्तर शिक्षण का आधार स्तंभ है। वर्ष १९६६ में शुरु हुई इस शिक्षण संस्था ने १९९१-९२ में अपना रजत जयंती वर्ष राज्यपाल महोदय, उत्तर प्रदेश के सभापतित्व में मनाया। 

वर्तमान में चिलकाना चुंगी के पास २८,७६४ वर्ग गज़ में स्थित इस संस्था के पास पांच भवन हैं- प्रशासकीय कक्ष, शिक्षण कार्य का मुख्य भवन, पुस्तकालय भवन, जलपान गृह, कम्प्यूटर लैब तथा सभागार। सभागार निर्माण में सहयोग देने पुन: बाजोरिया परिवार आगे आया और श्री शिवशंकर बाजोरिया (प्रधान कार्यकारिणी समिति) की प्रेरणा से २,१०,००० रुपये की धनराशि श्री राघवेन्द्र, चैरिटेबल ट्रस्ट, कलकत्ता से प्राप्त हुई। १९९१-९२ में विश्वविद्यालय अनुदान आयोग के सहयोग से स्टाफ़ क्वार्टर्स का निर्माण हुआ। विश्वविद्यालय अनुदान आयोग के सहयोग से गृह विज्ञान प्रयोगशाला विस्तार का कार्य एवं संस्कृत विभाग के लिये एक अध्ययन कक्ष का निर्माण हुआ। कालेज में ९ विषयों में स्नातकोत्तर शिक्षण और ११ विषयों में स्नातक स्तर पर शिक्षा प्रदान की जाती है। सत्र १९९५-९६ में एम. ए. (ड्राईंग एवं पेण्टिंग) तथा सत्र २००१-०२ में एम. ए. गृह विज्ञान एवं वाणिज्य विषयों में भी कक्षायें प्रारंभ हो गईं हैं। एन. सी. सी, रेंजर ग्रुप, पर्यावरण एवं एन. एस. एस की इकाई भी यहाँ है तथा खेलों के लिये भी विशेष सुविधाएँ हैं। इन सभी इकाईयों के लिए अलग कक्षों की व्यवस्था है। राज्य सरकार के पिछड़ा कल्याण वर्ग द्वारा महिला छात्रावास निर्माणाधीन है, राष्ट्रीय नाट्य विद्यालय, नई दिल्ली द्वारा महाविद्यालय को अपने विस्तार कार्यक्रम में शामिल किया गया है। महाविद्यालय का प्रवक्ता वर्ग शिक्षा जगत में होने वाले परिवर्तनों के अनुरूप छात्राओं के व स्वयं के विकास के लिए गतिशील रहता है। यह महाविद्यालय NAAC गुणवत्ता मानक B+ प्राप्त करने वाला सहारनपुर जनपद का प्रथम महाविद्यालय है।
## सन्दर्भ

श्रेणी:सहारनपुर
श्रुतलेखन-राजभाषा

**श्रुतलेखन-राजभाषा** सी-डैक द्वारा आइबीऍम के सहयोग से विकसित एक हिन्दी श्रुतलेखन सॉफ्टवेयर है जो कि हिन्दी में बोली गई ध्वनि को टैक्स्ट रूप में बदलता है। इसका मूल्य लगभग ५००० रुपये है।

आज के युग में हिंदी-अंग्रेज़ी मिलाकर बोलने प्रवृत्ति बहुत बढ़ रही है। यह सॉफ़्टवेयर शुद्ध हिंदी के शब्दों का लिप्यंकन तो कर लेता है, लेकिन अंग्रेज़ी शब्दों के लिप्यंकन में इसमें दिक्कत आती है।

एक अन्य श्रुतलेखन सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।

ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।

## इन्हें भी देखें
* वाचान्तर-राजभाषा
* हिन्दी एऍसआर
* श्रुतलेखन सॉफ्टवेयर
* वाक् संश्लेषण

## बाहरी कड़ियाँ
* हिन्दी श्रुतलेखन सॉफ्टवेयर उन्मोचित
* C-DAC/IBM Unveil Shrutlekhan-Rajbhasha Hindi Speech Recognition Tool
* IBM launches Hindi speech recognition technology
* IBM Desktop Hindi Speech Recognition Software launched in India
* श्रुतलेखन-राजभाषा के बारे में एक पुस्तक

Hindi Speech Recognition Software Shrutlekhan Rajbhasha

श्रेणी:कंप्यूटर
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
चित्रांकन

**चित्रांकन** सी-डैक द्वारा विकसित एक हिन्दी ओसीआर है। यह इमेज से अथवा स्कैनर से छपे हुये हिन्दी टैक्स्ट को प्रोसैस कर उसे डिजिटल यूनिकोड हिन्दी टैक्स्ट रूप में बदलता है।

## इन्हें भी देखें
* संस्कृत ओसीआर

## बाहरी कड़ियाँ
* 
* प्रैस विज्ञप्ति
* डाउनलोड
* White Paper: OCR Softwares for Indian languages

श्रेणी:सी-डैक
श्रेणी:कंप्यूटर
श्रेणी:सॉफ्टवेयर
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
वाचान्तर-राजभाषा

**वाचान्तर-राजभाषा** सी-डैक द्वारा विकसित एक वाक से पाठ अनुवादक तन्त्र है। यह अंग्रेजी ध्वनि को इनपुट के तौर पर लेता है तथा हिन्दी पाठ में आउटपुट देता है। यह कार्य आन्तरिक रूप से दो चरणों में होता है, पहले वाक से पाठ इंजन अंग्रेजी ध्वनि को अंग्रेजी पाठ में बदलता है फिर मशीनी अनुवादक तन्त्र मन्त्र-राजभाषा उसका हिन्दी पाठ में अनुवाद करता है।

प्रयोक्ता माइक्रोफोन आदि इनपुट डिवाइस के जरिये ध्वनि डालता है, रिकॉग्नाइजर ऍनालॉग सिग्नल को वाक संश्लेषण के लिये डिजिटल सिग्नल में बदलता है। प्रोसैसिंग के उपरान्त टैक्स्ट बनता है। यह स्रोत भाषा (अंग्रेजी) टैक्स्ट अनुवादक इंजन के लिये इनपुट का कार्य करता है, जो कि इसे टारगेट भाषा (हिन्दी) में बदल देता है।

## इन्हें भी देखें
* श्रुतलेखन-राजभाषा
* मन्त्र-राजभाषा
* वाक् संश्लेषण
* मशीनी अनुवाद
* हिन्दी एऍसआर

## बाहरी कड़ियाँ
* 
* Speech Recognition and Speech Synthesis

श्रेणी:कंप्यूटर
श्रेणी:सॉफ्टवेयर
श्रेणी:सी-डैक
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
मन्त्र-राजभाषा

**मन्त्र-राजभाषा** (MAchiNe assisted TRAnslation tool) राजभाषा विभाग, गृह मंत्रालय द्वारा विकसित कराया गया एक साफ्टवेयर है। यह सॉफ्टवेयर सी-डैक, द्वारा विकसित किया गया है मशीनी अनुवाद 
मंत्र-राजभाषा एक मशीन साधित अनुवाद सिस्टम है, जो राजभाषा के प्रशासनिक, वित्तीय, कृषि, लघु उद्योग, सूचना प्रौद्योगिकी, स्वास्थ्य रक्षा, शिक्षा एवं बैंकिंग क्षेत्रों के दस्तावेजों का अंग्रेजी से हिंदी में अनुवाद करता है। मंत्र टैक्नॉलाजी पर आधारित यह सिस्टम सी-डैक,पुणे के एप्लाइड आर्टिफिशियल इंटैलीजेंस ग्रुप द्वारा विकसित किया गया है। 

भारत सरकार के गृह मंत्रालय के राजभाषा विभाग द्वारा प्रायोजित मंत्र-राजभाषा स्टैंडएलोन, इंट्रानेट और इंटरनेट संस्करणों को विकसित किया गया है। मंत्र राजभाषा भारत सरकार के सभी मंत्रालयों तथा विभागों में मानक तथा शीघ्र गति से हिंदी अनुवाद में सहायक होगा।

भारत की सामाजिक, आर्थिक, जनसांख्यिकीय स्थिति, ऐतिहासिक पृष्ठभूमि तथा अल्पकालीन चरण जो वर्तमान में उपस्थित है, उसमें 'मंत्र' की उपयोगिता निश्चित ही अधिक है। प्रमुख रूप से विभिन्न परिवार की भाषाओं में एक भाषा से दूसरी भाषा में अनुवाद करती है। इस कार्य के लिए जिस पद्धति को अपनाया गया है वह यह है -

न तो शब्द से शब्द ... न ही नियम से नियम ... बल्कि लेक्सिकल ट्री से लेक्सिकल ट्री.

मंत्र में हिंदी और अंग्रेजी के लिए लेक्सिकल ट्री एडजॉइनिंग ग्रामर का प्रयोग किया जाता है। मंत्र को कंप्यूटर जगत स्मिथसोनियन अवार्ड से पुरस्कृत किया गया और यह अमेरिकी ऐतिहासिक राष्ट्रीय संग्रहालय में १९९९ नवीन शोध संकलन का भाग है। मंत्र-राजभाषा में अंग्रेजी दस्तावेज़ पहले पूर्व-संसाधन तत्पश्चात पारसिंग एवं जनरेशन के लिए भेजा जाता है जिसके दौरान अंग्रेजी लेक्सिकॉन (शब्दकोश), हिंदी लेक्सिकॉन और अंतरण (ट्रांसफर) लेक्सिकॉन का प्रयोग किया जाता है। जनरेटर हिंदी आउटपुट या अनुवाद देता है जिसे आवश्यकतानुसार पश्च-संसाधन के लिए भेजा जाता है और अंततः दस्तावेज़ का हिंदी अनुवाद प्राप्त हो जाता है। इस में भी अनुवाद संबंधित सामान्य सहायक उपकरण जैसे कि एड्वर्ड, बहुविध आऊटपुट, ऑनलाइन थिसॉरस और शब्दकोश आदि दिए गए हैं। इसके अतिरिक्त सिस्टम में रिर्पोट तैयार करने, बड़े दस्तावेज़ को छोटे छोटे दस्तावेज़ों में विभाजित करने जिससे एक से अधिक अनुवादक या पुनरीक्षक को वितरित किया जा सके, विभाजित अनुवादित भागों को एक दस्तावेज़ में संयुक्त करने संबंधित सुविधाएं दी गई है। मंत्र राजभाषा इंटरनेट संस्करण का डिज़ाइन और विकास थिन क्लांइट आर्किटेक्चर पर आधारित है। इसमें संपूर्ण अनुवाद प्रक्रिया सर्वर पर ही होती है। इसलिए दूरवर्ती स्थानों में भी इंटरनेट कनेक्शन उपलब्ध लो-एण्ड सिस्टम पर भी दस्तावेज़ों के अनुवाद करने के लिए इस सुविधा का उपयोग किया जा सकता है। अनुवादित दस्तावेज़ो को पुन:प्रप्ति के लिए प्रयोक्ता के इनबॉक्स में रखा जाता है। टेक्नोलॉजी आपके घर तक पहुँचेगी, आप को उस तक पहुँचने की ज़रूरत नहीं है।

## इन्हें भी देखें
* श्रुतलेखन-राजभाषा
* वाचान्तर-राजभाषा
* गूगल अनुवाद

## सन्दर्भ
* Translation software in Hindi on the cards (द हिन्दू)
* Tech hurdle for Hindi as official language: Secy

## बाहरी कड़ियाँ
*  (English), https://web.archive.org/web/20090221005245/http://cdac.in/html/aai/mantra_rajbhasha_hin.asp (Hindi)
* मन्त्र ऑनलाइन संस्करण

श्रेणी:सी-डैक
श्रेणी:इण्डिक कम्प्यूटिंग
हिन्दीवाणी

**हिन्दीवाणी** हिन्दी के लिये एक टैक्स्ट टू स्पीच इंजन है। यह *सॅण्ट्रल इलॅक्ट्रॉनिक्स इंजनियरिंग रिसर्च इंस्टीच्यूट* नई दिल्ली द्वारा विकसित किया गया है। यह डॉस प्रचालन तन्त्र पर कार्य करता है। एक हिन्दी सम्पादित्र में पाठ लिखा जाता है यह एक वर्णों के उच्चारणों के डेटाबेस के आधार पर कार्य करता है।

## इन्हें भी देखें
* पाठ से वाक
* ध्वनि (पाठ से वाक)
* वॉजमी
* फैस्टिवल (पाठ से वाक)
* वाचक (पाठ से वाक)
* शक्ति (पाठ से वाक)

## बाहरी कड़ियाँ
* TDIL पर हिन्दीवाणी बारे जानकारी

श्रेणी:कंप्यूटर
श्रेणी:सॉफ्टवेयर
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
डॉस

*डॉस* DOS :- वास्तव में एक प्रकार का सिस्टम सॉफ्टवेयर है जो कि कंप्यूटर हार्डवेयर और एप्लीकेशन सॉफ्टवेयर के बीच में इंटरफ़ेस का कार्य करता है। ये एक सिंगल यूजर ऑपरेटिंग सिस्टम है जो कि माइक्रो कंप्यूटर्स में उपयोग किया जाता था।
"डॉस"(DOS) का पूरा नाम डिस्क ऑपरेटिंग सिस्टम(Disc Operating System) है क्योंकि इस ऑपरेटिंग सिस्टम के ज्यादातर कमांड डिस्क(hard disc or floppy disc) से संबंधित होता था। इस प्रकार की ऑपरेटिंग सिस्टम विंडोज़ से पहले के सिस्टम में उपयोग किया जाता था।

बाजार में इसके दो संस्करण(version) प्रचलित था :-
1)MS-DOS
2)PC-DOS
"MS-DOS" माइक्रोसॉफ्ट कंपनी की थी, जबकि "PC-DOS", IBM कंपनी का है जिसका पूरा नाम पर्सनल कंप्यूटर डिस्क ऑपरेटिंग सिस्टम है। ज्यादातर संख्या में एमएस-डॉस संस्करण का ही उपयोग किया जाता था।

डॉस में मुख्य रूप से दो प्रकार की कमांड होते हैं :-
1) आंतरिक डॉस कमांड (Internal DOS Command)
2) बाह्य डॉस कमांड(External DOS Command)
1) आंतरिक डांस कमांड :- यह ऐसे डॉस कमांड होते हैं जो कंप्यूटर को स्विच ऑन करते ही कंप्यूटर बूटिंग के समय अपने आप ही कंप्यूटर में लोड हो जाते हैं और तब तक कंप्यूटर के मेमोरी में बने रहते हैं जब तक कंप्यूटर स्विच ऑफ ना हो जाए।
उदाहरण- Copy, Md, Rd, Cd, cls, date, time, Dir, prompt, Del,Echo आदि।
2) बाह्य डॉस कमांड :- यह छोटी-छोटी प्रोग्रामों में स्टोर रहते हैं और यह प्रोग्राम फ्लॉपी डिस्क या हार्ड डिस्क में उपस्थित रहता है। कोई कमांड तभी काम करता है जब उस कमांड के नाम की फाइल फ्लॉपी डिस्क और हार्ड डिस्क में उपस्थित रहता है अन्यथा यह "Bad Command" or "File Name" नाम की संदेश प्रदर्शित करता है।
उदाहरण- Compare,tree, diskcomp, sys, undelete, format,unformat, print,edit, backup, restore आदि। यह सब बायोडाटा कमांड के उदाहरण है।

इस तरह डॉस या डिस्क ऑपरेटिंग सिस्टम पुराने कंप्यूटर ऑपरेटिंग सिस्टम है जिसका उपयोग अब लगभग नहीं के बराबर किया जाता है क्योंकि अब ज्यादातर विंडोज, विंडोज एक्सपी, विंडोज 8, विंडोज 7.5, विंडोज 10, या अन्य प्रकार के ऑपरेटिंग सिस्टम का उपयोग किया जाता हैं।
श्रेणी:अमेरिकी आविष्कार
इज़ेत दिब्रा

**इज़ेत दिब्रा** एक अल्बानियाई राजनीतिज्ञ और १९२७ से १९२८ तक तिराना के महापौर थे।

श्रेणी:अल्बानिया
श्रेणी:तिराना
श्रेणी:अल्बानिया के लोग
अबेदिन नेप्राविश्ता

**अबेदिन नेप्राविश्ता** एक अल्बानियाई राजनीतिज्ञ और दो बार (१९३३-१९३५ और १९३७-१९३९) तिराना के भूतपूर्व महापौर थे। उनका जन्म लिबोहोवा में हुआ था और वे इस्तांबुल के शाही उच्च प्रशासन विद्यालय में पढ़ने के लिए चले गए। राजा लेका ज़ोगू प्रथम के शासनाधीन वे अल्बानिया के बहुत से जिलों में महापौर रहे।

नेप्राविश्ता, अबेदिन
संस्कृत ओसीआर

**संस्कृत ओसीआर** संस्कृत, हिन्दी तथा देवनागरी लिपि आधारित अन्य भारतीय भाषाओं के लिये एक ओसीआर सॉफ्टवेयर है।

संस्कृत ओसीआर डॉ॰ Oliver Hellwig नामक जर्मन विद्वान द्वारा विकसित किया गया है। पहले इसका आधिकारिक जालस्थल जर्मन में था लेकिन नई साइट अंग्रेजी में है। इसके पुराने संस्करणों का इण्टरफेस जर्मन में था परन्तु नये संस्करणों में अंग्रेजी इण्टरफेस उपलब्ध है।

पुराना संस्करण मुद्रित देवनागरी टैक्स्ट को स्कैन करके उसे रोमन टैक्स्ट में बदलता है जिसे इस ऑनलाइन औजार की मदद से देवनागरी में बदला जा सकता है।

नये संस्करणों में हिन्दी तथा संस्कृत के लिये अलग-अलग सॉफ्टवेयर हैं। नये संस्करणों सीधे यूनिकोड में आउटपुट देते हैं तथा काफी शुद्धता से काम करते हैं। नये संस्करण मुफ्त नहीं हैं, इनका डेमो वर्जन साइट से डाउनलोड किया जा सकता है।

## सन्दर्भ
* A New Tool for Translating Ancient, Flowing Script (Newyork Times)
* OCR for Sanskrit
* Sanskrit and OCR

## इन्हें भी देखें
* चित्रांकन

## बाहरी कड़ियाँ
* 
* जानकारी तथा डाउनलोड (पुराना मुफ्त संस्करण)
* संस्कृत ओसीआर से प्राप्त रोमन आउटपुट को देवनागरी में बदलने के लिये ऑनलाइन औजार
* TDIL का वेब आधारित ओसीआर
* White Paper: OCR हिन्दी भाषा हेतु साफ्टवेयर

श्रेणी:कंप्यूटर
श्रेणी:सॉफ्टवेयर
श्रेणी:संस्कृत
श्रेणी:हिन्दी
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
सालि केल्मेन्दि

**सालि केल्मेन्दि** का जन्म तिराना में ३१ मई, १९४७ को हुआ था। वे एक अभियन्ता और राजनीतिज्ञ हैं। १९९० में अल्बानिया लोकतान्त्रिक दल के संस्थापकों में से एक, जुलाई १९९२ के लोकतान्त्रिक चुनावों सालि केल्मेन्दि तिराना के प्रथम लोकतान्त्रिक रूप से निर्वाचित प्रथम महापौर हैं। १९९२-१९९६ के दौरान, लगभग ९०% उपक्रमों और १००% घरों को अराष्ट्रीयकृत कर दिया गया। राजनैतिक रूप से प्रताड़ित लोगों को बसाने के लिए भी बहुत सा काम किया गया। इस प्रकार, सालि केल्मेन्दि ने तिराना को एक केन्द्रीय नियोजित अर्थव्यस्था से परिवर्तित कर बाज़ार उन्मुख प्रणाली बनाने में महत्वपूर्ण भूमिका निभाई।

## सन्दर्भ


श्रेणी:तिराना
श्रेणी:अल्बानिया के लोग